open-index/open-wikipedia-markdown huggingface dataset:
Dunia Baru

**Dunia Baru** atau **Dunia Baharu** ialah ialah satu nama yang digunakan untuk menggelar rantau benua Amerika. Apabila istilah ini timbul pada akhir abad ke-15, benua-benua Amerika agak baru kepada orang Eropah yang mula-mulanya menyangka bahawa dunia hanya terdiri daripada Eropah, Asia, dan Afrika (iaitu Dunia Lama). Istilah "Dunia Moden" tidak wajar disamakan dengan "dunia moden"; dunia moden secara amnya memaksudkan suatu zaman sejarah, bukan sebuah tanah benua.

## Asal-usul
Pada tahun 1493, Christopher Columbus kembali ke Eropah dari pelayaran sulung beliau ke rantau Amerika, dan pada 1 November tahun yang sama Peter Martyr d'Anghiera dalam sehelai surat beliau menggelar Columbus sebagai penemu "Dunia Baru" (*novi orbis*). Setahun kemudian dalam sehelai lagi surat, beliau sekali lagi beliau mengungkitkan nama "Dunia Baru" (*orbo novo*) lagi. Pada tahun 1516, Martyr menerbitkan sebuah kertas kerja yang bertajuk *De orbe novo* ("On the New World").

Pada tahun 1524, istilah ini juga dipakai oleh Giovanni da Verrazzano dalam satu catatan pelayaran beliau pada tahun itu sepanjang pesisiran kawasan yang menjadi Amerika Syarikat dan Kanada pada zaman sekarang.

Seseorang boleh menyebut "Dunia Baru" dalam konteks sejarah apabila membincangkan pelayaran Christopher Columbus, Penaklukan Sepanyol di Yucatán, dsb. Keduanya, dalam konteks biologi, seseorang boleh membincangkan spesies Dunia Lama dan Dunia Baru.

Walaupun Amerika sentiasa dipanggil "Dunia Baru", namun Australasia boleh juga disifatkan sebagai "Dunia Baru" bergantung pada lingkungan perbualan. Dalam konteks biologi, Australasia bukan Dunia Baru mahupun Lama, kerana flora dan faunanya ketara bezanya daripada flora dan fauna di Eurasia dan benua Amerika. Wain dari Australia dan New Zealand dipanggil 'Dunia Baru' kerana hanya baru-baru ini berjaya memasuki pasaran Eropah, sekaligus memintas kelarisan wain Perancis dan Sepanyol (terutamanya di UK).

Lama lagi sebelum Columbus, di Eropah, wujudnya banyak legenda mengenai benua-benua Barat di seberang lautan. Adalah dipercayai bahawa ini berpunca daripada hubungan prasejarah dengan Dunia Baru. Contoh-contoh termasuk Ireland Besar Norse atau *Hvítramannaland* ("Tanah Orang Putih"); "rumah para orang kudus" yang dilawati St. Brendan, Ketua Rahib Cluainfert, yang tercatat dalam *[[Kitab Lismore]]* Ireland; legenda Madoc dari Wales; dan juga kisah Atlantis oleh Plato.

## Lihat juga

* Abya Yala
* Hemisfera Barat
* Hemisfera Timur
* Australia
* Dunia Lama
* Hipotesis 1421

## Rujukan
Afakia

**Afakia** adalah satu keadaan di mana mata telah kehilangan kanta kristalin yang asal (ketiadaan kanta mata), sama ada melalui pembedahan disebabkan oleh katarak (kanta kristalin berkabut) atau trauma berat. Keadaan ini juga boleh berpunca sejak lahir, ataupun bila bayi mempunyai penyakit sistemik. Kebiasannya jika dikesan semasa lahir, ia dikenali sebagai katarak kongenital.

Katarak kongenital merupakan opasti atau kekabutan pada kanta kristalin yang boleh menghalang penglihatan. Ia boleh mengakibatkan kekaburan penglihatan yang nyata ataupun secara total. Katarak kongenital biasanya berlaku pada kedua-dua belah mata (bilateral) manakala katarak yang disebabkan oleh trauma selalunya berlaku pada satu mata (unilateral).

Sekiranya katarak tidak dapat dikesan awal, ia boleh menyebabkan deprivasi (halangan penglihatan) pada bayi. Ini berlaku disebabkan oleh pengurangan stimulus untuk penglihatan sehinggakan bayi mengalami tahap penglihatan yang lemah.

Komplikasi penglihatan yang dapat berlaku akibat pengurangan stimulus penglihatan di awal usia adalah ambliopia (mata malas), nistagmus (mata bergetar) dan juling.

Rawatan atau rehabilitasi/pemulihan semula penglihatan bagi kanak-kanak akafia perlu disegerakan sejurus setelah pebedahan katarak dilakukan. Ini amat penting untuk mengelakan penglihatan kanak-kanak tersebut terbiar tanpa ada sebarang pembetulan refraksi.

Pembetulan refraksi/pembiasan diperlukan selepas pembedahan katarak. Ini kerana kanta kristalin yang dikeluarkan semasa surgeri sebenarnya berfungsi sebagai salah satu media refraksi yang membawa kepada kuasa anggaran sebanyak 20D.

Apabila kanta ini dikeluarkan semasa pembedahan, mata akan kehilangan kuasa akomodasi (untuk melihat dekat) sebanyak 20D. Oleh itu, kuasa refraksi tambahan perlu dipasang di luar mata (dengan memakai kanta sentuh ataupun cermin mata) ataupun kanta palsu (kanta intrakular) di masukkan ke dalam mata kanak-kanak semasa surgeri.

Cermin mata tidak sesuai dipakaikan kepada afakia unilateral kerana ia boleh menyebabkan persaingan dengan mata sebelah yang normal di mana, gabungan imej sukar berlaku di antara mata baik yang melihat objek dengan terang, dengan mata afakia yang melihat objek dengan kabur.

Kanta sentuh khas untuk bayi dan kanak-kanak sering menjadi pilihan. 

## Rujukan
* Dr Heliza Abdul Mutalib, Penysarah Kanan Penyelaras Pusat Sumber UKM-JACLE, Jabatan Optometri Fakulti Sains Kesihatan Bersekutu, Universiti Kebangsaan Malaysia
* Mingguan Malaysia, 9 Julai 2006, mukasurat 27.
Karbala

**Karbala** (, Al-Karbala atau Karbala al-Muqaddasah) adalah sebuah bandar penting di negara Iraq. Ia terletak 100 km ke barat daya Baghdad, di 32.61° U, 44.08° Timur. 

Semasa Husain bin Alī masih hidup, tempat  ini dipanggil sebagai al-Ghadiriyah, Naynawa dan Shathi'ul-Furaat. Karbala dikaitkan dengan Pertempuran Karbala iaitu antara Husain dan Yazid bin Muawiyah.

Jumlah penduduk pada 2003 adalah 572,300 orang. Ia adalah ibu kota Wilayah Karbala. Orang Islam Syiah meletakkan Karbala sebagai bandar paling suci selepas Mekah, Madinah, Baitulmaqdis dan Najaf.

## Etimologi
Istilah Karbala berasal dari bahasa Assyria kuno iaitu "Karb" bermakna "dekat", dan "ala"  bermaksud "Tuhan. Dalam bahasa Parsi, Kaar bermaksud "kerja" dan "bala"  bermaksud "lebih tinggi". Dalam bahasa Arab, "Karb" bererti bimbang dan "bala" bererti pembinasaan.

## Bandar raya

Karbala merupakan bandar mewah ekoran ramai pelancong dari orang Islam Syiah mengunjungi bandar ini. "Karbala lama" menjadi pusat keagamaan. Sementara Karbala baru terdapat sekolah-sekolah Islam dan bangunan-bangunan kerajaan.

Di Karbala lama terletaknya Masjid Al-Husain, makam Husain bin Ali, cucu lelaki nabi Muhammad melalui anak perempuannya Fatimah az-Zahra dan Ali bin Abi Talib. Makam Husain menjadi tempat tumpuan / tempat ziarah penduduk Islam Syiah terutama untuk memperingati hari pertempuran yang dikenali sebagai Hari Asyura. Perjalanan ke tempat ini dianggap perjalanan suci dan pintu gerbangnya dianggap salah satu pintu gerbang ke syurga.

Di Karbala ada lebih 100 masjid, 23 buah sekolah keagamaan dan yang terkenal ialah Masjid Ibn Fahid, dibina 440 tahun lalu.

## Sejarah
Kemasyhuran Karbala adalah hasil Pertempuran Karbala pada 10 Oktober, 680 Masehi. Husain dan abang tirinya Abbas bin Ali telah ditanam di sini. Kubur ini dinamakan Mashhad Al-Husain. 

Makam asal diruntuhkan oleh Khalifah al-Mutawakkil semasa Dinasti Abassiyah. Dibina semula pada 850 dan musnah. Dibina semula pada 979 tetapi hampir musnah akibat kebakaran pada 1086.

Masalah air yang teruk di sini diselesaikan dengan pembinan Terusan Hussayniyya. Pada 1801 banyak kerosakan berlaku apabila tentera Wahabi menyerang bandar ini.

Masjid di Karbala (1932) dibina dengan senibina Parsi. Pada 1915 Karbala ditadbir oleh penjajah British. Pengaruh Parsi dikurangkan semasa British menjajah.

Semasa pemerintahan Saddam Hussein, amalan keagamaan di Karbala dihadkan kerana Saddam dari Islam Sunnah. Ketika itu penduduk Iraq ramai orang Syiah tetapi pentadbiran dikuasai oleh Islam Sunnah.

Pada 1991, ramai penduduknya terbunuh ketika pemberontakan menentang rejim Saddam. Dalam perhimpunan 2004, lebih sejuta orang menghadirinya. Tetapi ledakan bom pada 2 Mac 2004 menyebabkan ramai penduduk Islam Syiah terbunuh dan menyebabkan mereka mengamuk dan membunuh ramai Islam Sunnah.

## Rujukan
Jerung Versus Yu di Chow Kit

Jerung Versus Yu di Chow Kit merupakan sebuah teater komedi ringan yang berkisarkan mengenai keadaan di satu sudut di Jalan Chow Kit yang digambarkan dengan 1001 ragam manusia yang berbaur antara bau hanyir longkang, hiruk pikuk penjaja tanpa lesen dan gelandangan yang tanpa tujuan. Di sudut yang lain pula di dalam teater ini digambarkan pula pelacur-pelacur bermekap tebal digoda beberapa lelaki hidung belang. Manusia-manusianya dianggap seperti jerung dan ikan yu.

Teater Jerung Versus Yu di Chow Kit diinspirasikan daripada epik terkenal, *The Threepenny Opera* oleh Kurt Weill. Teater yang ini ditayangkan di Panggung Bandaraya pada 2007 adalah naskhah teater muzikal aktivis teater, Roselina Khir Johari dan lakonan oleh mahasiswa dan mahasiswi dari Universiti Malaya, Kuala Lumpur. Pementasan ini adalah anjuran bersama Dewan Bandaraya Kuala Lumpur (DBKL) dan Universiti Malaya.

## Sinopsis

Teater ini mengisahkan Juliet, anak ketua sindiketpelesenan pengemis, Mat Susah Sadikin dari Sentul telah lari dari dari ruah untuk berkahwin dengan ketua penyamun, Remos Marijo dari Chow Kit. Apabila Mat Susah Sadikin dan isterinya Monalisa mendapat tahu, mereka mengisytiharkan perang sehingga anak gadis mereka dipulangkan. Akhirnya Remos tertangkap dan dipenjara.

## Pelakon

* Mohd Fairuz Selamat sebagai Remos Marijo
* Nabila Hizam sebagai Juliet
* Che Zehan sebagai Mat Susah Sadikin
* Ku Mohd Yasri sebagai ASP Kanan
* Nur Liyana Izam sebagai Laila
* Sarafina Abdullah sebagai Monalisa
* Rosdi Abdullah sebagai Arjuna
Kelvin Lau

Kelvin Lau merupakan seorang pelakon dan penyanyi berbangsa Tionghua di Malaysia. Kelvin Lau pernah berduet untuk lagu berbahasa Melayu dengan Ning Baizura dan Shazzy.

## Filemografi

### Filem
* *[[Lady Boss]]* (2005)
* *[[Bujang Senang (filem)|Bujang Senang]]* (2006)
Kortison

**Kortison** ialah contoh hormon dalam kumpulan steroid. Steroid ini dibebaskan oleh korteks di kalenjar adrenal.

Pada tahun 1946, ahli kimia berjaya menghasilkan kortison di dalam makmal. Ubat ini digunakan untuk mengubati beberapa jenis penyakit seperti:

* asma atau lelah
* artritis reumatoid - sejenis penyakit yang menyebabkan sendi-sendi tulang menjadi bengkak, rasa sakit dan kejang.

Ubat steroid harus digunakan dengan arahan doktor kerana steroid boleh menghasilkan banyak kesan sampingan yang mungkin berbahaya kepada kesihatan.

## Lihat juga
* Ubat psikiatrik
* Analgesik
* Antibiotik
Mat Burger

Mat Burger merupakan sebuah drama komedi yang pernah ditayangkan di RTM1. Drama bersiri 13 episod ini mengisahkan kehidupan 4 bekas graduan universiti iaitu Aidil, Arab, Bob dan Mus yang masih lagi tidak mendapat pekerjaan walaupun sudah berusaha mengisi pelbagai borang pekerjaan. 

Graduan ini mula mencari alternatif sendiri dengan membuka perniagaan bagi mendapatkan wang secara halal. Setelah berpakat Aidil mencadangkan mereka membuka warung makanan dan mendapat tempat tidak jauh dari rumah mereka untuk menjual mi dan nasi goreng.

Mereka bercadang membuka sebuah kafe dan sibuk menyiapkan kertas kerja untuk dihantar kepada beberapa buah bank. Akhirnya mereka bercadang membuka gerai menjual burger sahaja kerana modal yang diperlukan kecil dan lebih mudah dikendalikan.

## Pelakon

* Rusdy Ramly
* Ijoy Azahari
* Bobby Hazrin
* Anding AF3
* M. Rajoli
* Norlia Ramly
* Raja Azura
* Enot
* Sharifah Shahirah
* Afiza
Syafie Naswip

**Muhammad Syafie Naswip** (lahir 2 Ogos 1992) ialah seorang pelakon dan pengacara lelaki Malaysia. Beliau menceburi industri perfileman pada usia belasan tahun. Mula bergiat aktif 
di-dalam bidang lakonan sejak 2007 menerusi filem Mukhsin dan sejak itu, beliau membintangi puluhan drama dan telefilem.

## Kerjaya
Pada awal pembabitan lakonannya, Syafie hanya menemani adiknya saudaranya untuk menjalani uji bakat tetapi akhirnya beliau juga diuji bakat oleh Yasmin Ahmad bagi membawakan watak sebagai *[[Mukhsin]]*. Syafie turut menyertai rombongan filem Mukhsin ke Festival Filem Antarabangsa Tokyo, Jepun pada 2006. Syafie menganggap Yasmin sebagai "Mak" dan kematiannya telah menyebabkan beliau terasa kehilangan yang sangat besar dalam hidupnya sehingga suatu ketika, beliau pernah terfikir untuk bersara.

Syafie telah berlakon dalam beberapa buah filem dan drama TV. Antara lakonannya yang paling diingati dan dikritik positif adalah menerusi *[[Talentime]]* dan *[[Songlap (filem)|Songlap]]* sehingga menyebabkan beliau meraih dua anugerah pembantu lelaki terbaik masing-masing dalam FFM ke-22 dan FFM ke-25. Beliau mencatatkan sejarah sebagai pelakon termuda memenangi anugerah lakonan di Festival Filem Malaysia dan Anugerah Skrin untuk pelakon lelaki terbaik bagi watak Ilham di dalam drama Ilham Suci tulisan Nor Faznita Md Nor pada usia 16 tahun.

Pada tahun 2017, Syafie muncul dalam dua buah telefilem khas raya yang akan bersiaran di TV3 iaitu telefilem *Ali* pada 26 Jun manakala *Surat Panjang Untuk Mak* pada 28 Jun.

## Kehidupan peribadi
Syafie bersekolah di Sekolah Menengah Gombak Setia, Gombak, Selangor. Beliau terkenal sebagai seorang yang merendah diri dan akur dengan kemampuan dirinya. Beliau hanya memilih filem berkualiti yang mempamerkan bakat lakonannya supaya tidak kelihatan stereotaip di kaca mata penonton. Kerana sudah terbiasa hidup dalam kedaifan, duit yang diterima hasil daripada lakonannya telah disimpannya dan separuhnya diberikan kepada ibu bapanya. Selain itu, beliau sering menggunakan motosikal untuk ke mana-mana.

## Filemografi

## Anugerah dan pencalonan

## Rujukan

## Pautan luar
* 
* 
* 
* 
*
Mohd Hoessin Enas

Datuk Mohd. Hoessin Enas merupakan seorang pelukis di Malaysia. Beliau dilahirkan di Bogor, Indonesia pada 1924. Beliau telah berhijrah ke Malaysia pada tahun 1947 dan meninggal dunia pada 14 Julai 1995. 

Beliau telah menumpahkan sepenuh tenaga untuk memperkembangkan seni tampak di Malaysia. Di tangannya berdiri Majlis Kesenian Melayu yang kemudiannya dikenali sebagai Angkatan Pelukis Semenanjung (APS) pada 1956.
Natasha Aimee Hashim

Natasha Aimee Hashim merupakan seorang pengacara di Malaysia.

## Pendidikan

* Sekolah Menengah Teknik Setapak, Kuala Lumpur
* Diploma Teknologi Maklumat dari Pusat Teknologi dan Pengurusan Lanjutan
* Ijazah Sarjana Muda Teknologi Komunikasi (Rekaan Grafik) di Kolej Universiti Teknologi Pengurusan Malaysia

## Pertandingan

* Memenangi Anugerah Puteri Era Felisa anjuran Radio Era FM dan Felisa Cosmetic
* Pemenang Secret Girl anjuran ntv7
* Lima terbaik di Pesona Nona di TV3
* Finalis pencarian Gadis Metro anjuran Harian Metro
* Finalis Anugerah Putera Puteri majalah URS

## Pengacara

* Jom Minum di (RTM)
* Joran Ria 2 di Astro Ria
* XCVC Artis di RTM1
* Pentas Idola
* Singgah Sekejap di RTM1
Kawasan Saya

Kawasan Saya merupakan sebuah program televisyen berinformasi yang ditayangkan di RTM1 mulai 20 Januari 2007 pada hari Sabtu jam 11.30 pagi dan hari Ahad jam 10.00 malam. Program ini menampilkan dua pengacara iaitu Norazli Noh dan Ngasri Sain yang bersilih ganti mengendalikan rancangan tersebut setiap minggu. 

Fokus dan objektif rancangan ini adalah untuk memaparkan realiti sebenarpembangunan terkini sesebuah kawasan Parlimen di samping memperkenalkan Ahli Parlimen dan Ahli Dewan Undangan Negeri (ADUN) yang dipilih oleh rakyat di kawasan masing-masing. Krew Kawasan Saya turut menyelitkan perkembangan sosioekonomi, politik, kebudayaan, dan kesenian masyarakat setempat yang terdapat di kawasan yang dikunjungi. 

Rancangan ini juga tidak turut ketinggalan memaparkan kawasan-kawasan pelancongan baru yang stategik untuk dimajukan dan menyiarkan pelbagai maalah yang dihadapi serta harapan rakyat bagi meningkat dan memajukan lagi sesebuah kawasan parlimen. Namun begitu, rancangan ini memberi keutamaan kepada kawasan Parlimen yang Ahli Parlimennya bukan Menteri, Timbalan Menteri atau Setiausaha Parlimen. Ini memberi peluang kepada Ahlik Kelab Parlimen Penyokong Kerajaan untuk memaparkan pembangunan di kawasan mereka kepada rakyat.

Rancangan ini pada mulanya pernah ditayangkan di slot Selamat Pagi Malaysia pada setiap hari Ahad jam 9:00 pagi.
Norazli Noh

Norazli Noh merupakan seorang pengacara di RTM1 Malaysia.

## Pengacara
* Selamat Pagi Malaysia
* Kawasan Saya
* Parlimen Hari Ini
Nik Adruce

**Nik Muhammad Farith Adruce Nik Adelin** (lahir 30 September 1994) merupakan seorang bekas pelakon dan pengacara TV Malaysia. Dia terkenal kerana merupakan pengacara 'Adik Di 9' di TV9 ketika masa dahulu. Agak tembam, dia sentiasa membuat orang ketawa dengan telatahnya yang lucu.

## Biografi
Nik Adruce dilahirkan pada 30 September 1994 dan berasal dari Bangsar, Kuala Lumpur (tetapi kampung halamanya ialah di Kelantan). Adruce merupakan anak tunggal pasangan Nik Adelin Nik Ismail dan *Allahyarhamah* Lezamaheran Abdul Ali. Adruce pernah bersekolah di Sekolah Kebangsaan SS19 Subang Jaya, Selangor dan mendapat 5A dalam Ujian Penilaian Sekolah Rendah (UPSR). Nik Adruce terlupa menduduki PMR kerana amat sibuk berlakon untuk sebuah filem. Dia merupakan sepupu kepada Fimie Don.

Bakat seninya mula diasah bermula dengan pertandingan bercerita anjuran British Council pada tahun 2003 yang berlangsung di KLCC, Kuala Lumpur, diikuti selepas itu dengan drama pentas di sekolahnya, *Three Abdul*. Pada 2006, dia membintangi filem Tentang Bulan.

Pada 2010, Nik Adruce menguruskan badannya. Dia kemudian berlakon sebagai Johan dalam siri Waktu Rehat.

## Filemografi

### Filem
* Tipah Tertipu
* Remp-It
* Tentang Bulan sebagai Bulat
* 

### Drama
* Pasca Merdeka
* Disney Waktu Rehat
* Tan dan Tun
* Misi Yaya

### Telefilem
* *Limah Putrajaya* (2004)
* *Anak-Anak Ramadhan* (2004)

### Televisyen
* Adik Di 9
* Cooking With Chef
* Apa Cerita?

## Rujukan

## Pautan Luar
Nik Adruce di Instagram
Othman Hamzah

**Othman bin Hamzah** (lahir 1961) merupakan penyanyi lelaki Singapura yang mencapai zaman kegemilangannya pada 70-an. Othman memulakan kerjayanya pada usia 16 tahun setelah memenangi tempat kedua dalam Adubakat Televisyen Singapura bahagian solo pada 1978 dengan mendapat 243 mata, 11 mata di belakang juara iaitu Faridah Dolah melalui lagu "If You Walk Away".

## Kehidupan
Othman merupakan anak keempat daripada enam orang adik-beradik. Beliau mendapat pendidikan daripada Sekolah Menengah Whitley. Beliau juga merupakan antara anggota dalam kugiran The Heartbreak Kids dan The Expressions.

Beliau telah berkahwin ketika berusia 22 tahun dengan Sharifah Radziah Syed Yahya dan dikurniakan tiga orang cahaya mata iaitu Iskandar Shah, Shafiqah dan Raaiqa.

## Diskografi

### Album studio
* *Othman Hamzah* (1979)
* *Rintihan Hati* (1979)
* *Gadis Melayu II* (1986)

### Lagu
* "Gadis Melayu" - lagu asal Ahmad Albar dari Indonesia yang melonjakkan namanya di Malaysia, dirakamkan pada album ke-4 pada 1982. Album keempat ini juga menampilkan Kumpulan Sweet Charity sebagai pemuzik pengiring untuk lagu-lagu dalam album ini.
* "Musliha" - lagu daripada album pertamanya pada 1979.
* "Tanjung Puteri"
* "Tukar Cincin"
* "Jalan Bahagia"
* "Bungaku"
* "Oh! Ibu Tolong Lamarkan"
* "Senyum Palsu"

## Filemografi

### Televisyen
* *Ilham Komposer* (TV1)

## Anugerah
* Artis Retro No.1 Malaysia oleh Sinar FM (2006)

## Rujukan

## Pautan luar
* Othman Hamzah di Discogs
Rayapan

**Batang rayap** atau **stolon** adalah salah satu daripada contoh pembiakan vegetatif bagi tumbuhan.

Batang rayap adalah batang yang tumbuh menjalar atau mengufuk di permukaan tanah.

Ia mempunyai buku dan ruas. Pada bukunya tumbuh tunas dan akar yang akan berkembang membentuk anak pokok yang baru. Akhirnya batang rayap ini akan hancur mereput dan meninggalkan anak pokok ini terasing daripada induknya.

## Lihat juga
* Bebawang
* Umbisi
* Rizom
* Tuber
* Sulur
Bebawang

**Bebawang** () ialah bahagian dalam sesebuah tumbuhan berupa umbi terdiri daripada batang sangat pendek dan tebal menempatkan pangkal daun berlapis-lapis di mana terisinya bekalan tenaga  mahupun cara biak secara vegetatif. Contoh tumbuhan yang membiak secara bebawang ialah bawang, tulip dan bunga seri pagi.

Batang dalam pusat bebawang ini dalam bentuk menegak. Terdapat kawasan pertumbuhan yang ditutupi oleh lapisan-lapisan daun bernabu terbahagi kepada lapisan luar yang bertindak sebagai lapisan bekalan tenaga dan lapisan dalam yang menumbuhkan tunas. Di celah-celah antara daun bernabu dan batang tumbuh tunas yang dikenali sebagai tunas aksil; tunas aksil inilah yang akan membentuk bebawang yang baru.

Bebawang meningkat dari segi saiz dan berat pada fasa tumbesaran semasa dan selepas tempoh berbunga.

## Lihat juga
* Umbisi
* Rizom
* Umbi
* Sulur

## Rujukan
Rimpang

**Rimpang** () atau **rizom** (Jawi: , )  adalah salah satu daripada contoh pembiakan vegetatif bagi tumbuhan.

Rimpang adalah batang yang tumbuh secara mengufuk di bawah permukaan tanah. Batangnya kelihatan bersegmen kerana terdapat buku dan ruas. Pada rizom terdapat tunas-tunas yang akan berkembang menjadi batang, akar, dan daun. 

Contoh tumbuhan yang membiak dengan cara rizom ialah:
* asparagus
* halia
* teratai

## Lihat juga
* Batang rayap
* Bebawang
* Umbisi
* Tuber
* Sulur

## Rujukan
Sulur

**Sulur** adalah salah satu contoh pembiakan vegetatif bagi tumbuhan.

Sulur adalah batang yang tumbuh daripada tunas pada batang untuk sama ada di bawah atau betul-betul di permukaan tanah. Sulur akhirnya menjadi anak pokok.

Tumbuhan seperti pisang dan ceri membiak daripada sulur. Walaupun pokok pisang berbunga, ia tidak pernah dibiakkan melalui biji benih. 

## Lihat juga
* Sulur air
* batang rayap
* bebawang
* umbisi
* tuber
* rizom
Umbi

**Umbi** () atau **tuber** (Jawi: , ) adalah bahagian akar sesebuah tumbuhan yang menggemuk bengkak dijadikan tempat menyimpan bekalan tenaga dan nutrien serta sebagai salah satu contoh pembiakan vegetatif.

Umbi mempunyai mata yang mengandungi daun sisik dan tunas.

Contoh tumbuhan yang membiak dengan cara umbi ialah:
* Kentang - Tunas-tunas pada kentang akan berkembang membentuk batang dan seterusnya mewujudkan anak pokok yang baru.
* Keladi
* Oka

## Jenis

* **Umbi akar** (*tuber rhizogenum*, *root tuber*): terbentuk dari akar baik jenis tunjang (seperti pada lobak) mahupun jenis cabang atau serabut (seperti keledek, keladi dan sebagainya).
* **Umbi batang** (*tuber cauligenum*, *stem tuber*): terbentuk dari batang yang barangkali boleh tumbuh bercabang-cabang (*rhizoma*). Umbi jenis mampu memunculkan tunas mahupun akar, sehingga kerap kali digunakan manusia untuk membiakkan tumbuhan baharu dari pokok induk yang asal.
* **[[Bebawang]]** (*bulbus*, *bulb*): umbi terbentuk dari pangkal daun keras (*discus*) membentuk lapisan daun dan tunas tebal dan berisi tersusun rapat 

## Lihat juga
* Batang rayap
* Bebawang
* Umbisi
* Rimpang
* Sulur

## Rujukan
Roselina Khir Johari

Dr. **Roselina Tan Sri Mohamed Khir** ialah seorang aktivis penggiat teater di Malaysia. Beliau kini seorang pensyarah kanan seni pentas di Universiti Malaya. Bapanya Mohamed Khir Johari.

## Karya teater
* Jerung Versus Yu di Chow Kit - sebuah teater komedi ringan yang berkisarkan keadaan di satu sudut di Jalan Chow Kit yang digambarkan dengan 1001 ragam manusia yang berbaur antara bau hanyir longkang, hiruk-pikuk penjaja tanpa lesen dan gelandangan yang tanpa tujuan.

## Rujukan
Salam Pantai Timur

***Salam Pantai Timur*** merupakan sebuah rancangan komedi yang ditayangkan di RTM1 setiap Jumaat jam 10.30 malam. Sehingga Mac 2007, Salam Pantai Timur telah memasuki musim ke-20 yang telah membawa pelbagai perubahan dan gaya persembahannya. Komedi yang ditampilkan dengan bersahaja dengan pelbagai dialek, terutama dialek Kelantan bukan sahaja bertujuan untuk berhibur tetapi memberi mesej kepada penonton.

Selain sketsa, turut dimuatkan dalam rancangan ini ialah dikir barat yang dipersembahkan dengan gaya yang lebih moden.

## Pelakon

* M. Rajoli
* Sabri Yunus
* Nik Sayyidah Fatihah
* Deris Berahim
* Imuda
* Angeline Tan
* Zami Ismail
* Opie Zami
* Wan Maimunah
* Bell Ngasri
* Husairi Hussin
* Munir
* Khatijah Tan
* Shuk Sahar
* Fendi Balas
Sayed A. Rahman Syed Mohd

Datuk Sayed A. Rahman Syed Mohd merupakan rakyat Malaysia yang memegang jawatan sebagai Ketua Pegawai Eksekutif Yayasan Kebajikan Negara (YKN) semenjak tahun 2005. 

Sebelum itu beliau pernah menjawat jawatan Ketua Pengarah Jabatan Kebajikan Masyarakat. Beliau memang sudah lama melakukan kerja-kerja amal dan kebajikan iaitu sudah menjangkau lebih dari 30 tahun.
Umbisi

**Umbisi** adalah salah satu daripada contoh pembiakan vegetatif bagi tumbuhan.

Umbisi terdiri daripada batang yang membengkak untuk menyimpan makanan. Batangnya sentiasa berada di permukaan tanah. Daripada batang, dengan tumbuhlah daunnya. 

Umbisi yang baru tumbuh di atas umbisi yang lama dan tunas akan tumbuh di tepinya.

Contoh tumbuhan yang membiak dengan cara umbisi ialah:
* Keladi
* Sengkuang cina

## Lihat juga
* Bebawang
* Batang rayap
* Rimpang
* Umbi
* Sulur
Persatuan Penggiat Industri Nasyid

Persatuan Penggiat Industri Nasyid (PIN) Ditubuhkan sejak 2006 tetapi usaha penubuhannya telah berjalan sejak sedekad sebelumnya ketika irama nasyid daripada Kumpulan Raihan memberikan ledakannya dalam industri muzik tempatan. Objektifnya juga adalah untuk mengumpulkan semua penggiat industri dalam satu wadah bagi merapatkan hubungan silaturahim, interaksi dan membantu dalam hal ehwal kebajikan ahli serta membimbing kumpulan nasyid baru.

Persatuan ini membuka penyertaan kepada semua yang terlibat dalam industri sama ada di depan tabir (artis) mahupun di belakang tabir tidak sahaja pencipta lagu/lirik malah wartawan, jurugambar, pereka grafik dan yang berkaitan. Dengan motto Hiburan Mendidik Insan Sejagat tujuan utama penubuhannya adalah untuk menaikkan industri sebagai medan dakwah dan mesej hiburan alternatif kepada khalayak. 

Yuran pendaftaran keahlian ialah RM25 sementara yuran tahunan ialah RM20 dan ketika ini PIN mempunyai kira-kira 100 ahli antaranya hampir kebanyakan kumpulan dan penyanyi nasyid kontemporari.PIN juga menawarkan khidmat-khidmat pengurusan dan penganjuran acara yang dikendalikan melalui nasyeed.com. nasyeed.com turut mempunyai studio rakaman, studio latihan, penyewaan sistem audio visual dan penataan cahaya selain kerja-kerja grafik dan penerbitan laman web.

Nasyid hari ini bukan lagi sebuah komuniti kecil dalam bidang seni dan hiburan tempatan sebaliknya telah berkembang menjadi satu industri sejak lebih sedekad lalu. Ia bermula dengan kehadiran kumpulan Raihan yang meledakkan irama itu dalam arena arus perdana. Kemudian beberapa kumpulan nasyid popular lain muncul dengan mengetengahkan irama kontemporari yang selari dengan kehendak pasaran semasa. Anjakan itu nyata bukan sahaja mewarnai dunia nasyid tempatan malah turut membawa para penyanyinya mengembara ke beberapa benua termasuk Eropah dan Afrika.

## Lihat juga

* Kumpulan Raihan
* Kumpulan Rabbani
* Kumpulan Hijjaz
* Kumpulan Saujana
Sharifah Aryana

Sharifah **Aryana binti** Syed **Zainal Rashid Al-Yahya** (lahir 21 April 1995) ialah seorang pelakon dan model wanita Malaysia. Ibunya ialah bekas tenaga pengajar Akademi Fantasia, iaitu Fatimah Abu Bakar. Kakaknya juga pelakon iaitu Sharifah Aleya dan Sharifah Amani.

## Kehidupan awal
Beliau dilahirkan pada 21 April 1995 di Kuala Lumpur dan merupakan anak bongsu daripada empat adik-beradik yang kesemuanya perempuan, kepada pasangan pelakon veteran 80-an, Fatimah Abu Bakar dan pelukisnya, Syed Zainal Rashid bin Syed Zainal Abidin Al-Yahya. Beliau mempunyai darah kacukan Benggali dan Arab di sebelah bapanya dan Cina di sebelah ibunya. Beliau juga mempunyai tiga orang kakanya perempuannya iaitu Sharifah Aleya, Sharifah Amani dan Sharifah Aleysha yang semuanya bergelar sebagai pelakon. Beliau bersekolah di Sekolah Kebangsaan Sri Damansara 3, Kuala Lumpur.

## Filemografi

## Rujukan

## Pautan luar
* 
*
Sheera Iskandar

Tengku **Shaheera Ilani binti** Tengku **Iskandar Putra** (lahir 18 April 1985) ialah seorang pelakon wanita Malaysia. Namanya melonjak naik selepas berlakon drama bersiri *[[Janji Diana]]*. Bakat beliau dicungkil oleh Rosnani Jamil menerusi filem *[[Bicara Hati (filem)|Bicara Hati]]* yang turut dibintangi oleh Fazura dan Hanez Suraya. Beliau ialah anak kepada pelakon veteran, Aznah Hamid.

## Kehidupan awal
Sheera dilahirkan sebagai Tengku Shaheera Ilani binti Tengku Iskandar pada 18 April 1985 di Kota Bharu, Kelantan. Beliau merupakan anak sulung daripada tiga beradik kepada pelakon Aznah Hamid dan YM Tengku Iskandar Bin YBM Tengku Long Ahmad (Tengku Panglima Raja) Bin YBM Tengku Long Abdul Ghaffar (Tengku Temenggong) Ibni DYMM Sultan Muhammad II (Long Senik Mulut Merah), seorang kerabat diraja Kelantan. Beliau merupakan pemegang Diploma Pengurusan Perniagaan di Yayasan Pelajaran MARA.

## Kerjaya
Beliau mula bergiat aktif dalam bidang lakonan pada 2004 setelah bakatnya dicungkil oleh pelakon veteran terkenal, Datin Rosnani Jamil. Di bawah didikkan Rosnani atau lebih mesra dengan panggilan Mak Nani, Sheera membuat kemunculan sulungnya di layar lebar menerusi filem *[[Bicara Hati (filem)|Bicara Hati]]* bersama Nur Fazura dan Hanez Suraya. Filem inilah yang melancarkan kerjaya lakonan beliau serta Fazura dan Hanez.

Pada tahun yang sama, beliau membuat kemunculan sulungnya di layar kaca menerusi drama *[[Sembilu Kasih]]* arahan Datuk Yusof Haslam dan seterusnya muncul dalam drama *[[Janji Diana]]* yang diadaptasi daripada filem 2003 dengan judul sama lakonan Erra Fazira, juga arahan Yusof. Pada 2005, beliau berlakon dalam dua filem &mdash; filem aksi *[[KL Menjerit 1]]* arahan Bade Hj. Azmi yang merupakan prekuel dari filem *[[KL Menjerit]]* dan filem drama romantik *[[Sembilu 2005]]*.

Antara 2009 dan 2011, Sheera berlakon dalam siri drama *[[Si Capik]]* yang mana beliau memegang watak sebagai Syerin, isteri kepada Reza lakonan Zachery Francis atau lebih dikenali sebagai Zach X-Factor. Drama ini turut dibintangi oleh Erry Putra, Hetty Sarlene, ibunya Aznah Hamid, Fathil Dani, Raja Noor Baizura, Aziz Singah dan Riz Amin.

Pada 2010, beliau mula mendapat perhatian umum menerusi lakonannya sebagai Halimah, seorang gadis lurus bendul yang bergigi jongang dalam siri drama komedi, *[[Halimah Jongang]]* terbitan A. Aida Productions yang mana ia memerlukan beliau memakai gigi palsu demi watak Halimah.

Beliau kembali ke layar lebar pada 2011 menerusi dua filem terbitan Skop Productions &ndash; *[[KL Gangster]]* (sebagai Zati) dan *[[Aku Bukan Tomboy]]* (sebagai gadis pengkid bernama Bell), kedua-duanya arahan Syamsul Yusof. Sheera kembali melakonkan watak Zati dalam *[[KL Gangster 2]]* pada 2013.

## Kehidupan peribadi
Sheera pernah berkahwin dengan Abdullah Harun pada Ogos 2015 dan berpisah pada hujung 2018. Sheera berkahwin dengan Mohd Halim bin Abdul Gani seorang pegawai polis berpangkat Inspektor pada 3 Mei 2021.

## Filemografi

### Filem

### Drama

### Telefilem

## Rujukan

## Pautan luar
*
Penisilin

**Penisilin** merupakan salah satu dari jenis ubat antibiotik β-laktik yang digunakan dalam penyembuhan penyakit berjangkit disebabkan bakteria berjenis Gram positif., ia berkesan melalui sifat yang mampu menghalang pengukuhan mukopeptida asas pembentukan dinding sel bakteria yang tumbuh aktif. Penisilin diperolehi daripada kulat yang bernama penisilum.

Penisilin digunakan dengan meluas untuk merawat jangkitan pada pelbagai bahagian tubuh, seperti penyakit:
* gonorea
* siflis
* antraks
* pneumonia

Dalam Perang Dunia Kedua, ramai askar telah diselamatkan kerana luka mereka dapat dirawat dengan penisilin. Terdapat pelbagai jenis penisilin dan setiap satunya adalah khusus untuk membunuh kuman tertentu.

Secara umumnya penisilin merupakan suatu ubat yang selamat digunakan. Walau bagaimanapun, terdapat segelintir pesakit yang sangat peka terhadap penisilin. Apabila seseorang memakan penisilin, mereka mungkin menjadi sakit, merasa gatal, semput, ataupun ruam kulit. Dalam kes yang serius, pesakit itu boleh mati akibat kekusutan penyakitnya.

## Penemuan
Alexander Fleming pada 1929 semasa melakukan penyelidikan di makmal kajian Hospital Saint Mary London di mana beliau mencatat adanya lingkaran hambatan (zona bening) pada pertumbuhan bakteria di piring kultur *[[Staphylococcus]]*. Fleming menyimpulkan bahawa hambatan itu disebabkan bahan perencat dihasilkan yang menghalang pertumbuhan dan menghancurkan bakterian. Suatu pengkulturan tulen kemudian  menemukan *[[Penicillium]]* yang kemudian dikenal sebagai *[[Penicillium chrysogenum]]*. Fleming memberikan istilah "penisilin" untuk menggambarkan hasil penapisan dari kultur tersebut.

## Kesan sampingan
### Tindak balas
Reaksi yang sering dialami dalam segelintir pesakit yang menerima antibiotik penisilin adalah (≥1% pasien) cirit-birit, urtikaria, nausea, dan superinfeksi dari Candidiasis. Kesan yang jarang dialami (0.1–1% pasien) termasuk demam, muntah, dermatitis, angiodema atau kolitis pseudomembarnosus.

### Alergi
Alahan terhadap antibiotik beta-laktam termasuk penisilin dapat terjadi pada 10% pesakit, 0.01% bilangan pesakit diamati berkemungkinan dapat menderita anafilaksis.

## Rujukan
Streptomisin

**Streptomisin** merupakan sejenis ubat antibiotik dari kelas aminoglikosida. Streptromisin merupakan sejenis antibiotik yang kuat.

Antibiotik ini digunakan untuk membunuh kuman yang menyebabkan penyakit:
* tuberkulosis, beserta ubat TB lain
* pneumonia
* disenteri

Streptomisin juga boleh digunakan sebagai racun melawan perkembangan bakteria, kulat dan alga.

## Rujukan
Sedatif

**Sedatif** atau **ubat penenang** merupakan sejenis ubat psikiatrik. Ubat penenang bertujuan untuk menghilangkan rasa resah dan cemas serta menenangkan fikiran. Walau bagaimanapun, ubat ini boleh mengakibatkan penagihan.

## Jenis sedatif
* Antidepresan
* Barbiturat
Ubat psikiatrik

**Ubat psikiatrik** merupakan salah satu jenis ubat psikoaktif untuk mengawal keadaan mental seseorang.

Perasaan bimbang, cemas, dan muram adalah tanda-tanda yang ditunjukkan oleh pesakit yang mempunyai masalah psikiatri

## Jenis
Terdapat empat jenis utama ubat psikiatrik:
* Anksiolitik
* Antidepresan
* Antipsikotik
* Penstabil angin

Kadang-kadang perangsang juga dianggap sebagai ubat psikiatrik.

## Lihat juga
* Psikiatri
* Ubat psikoaktif
Barbiturat

**Barbiturat** merupakan sejenis ubat psikiatrik.

Barbiturat juga dikenali sebagai ubat penenang. Ubat ini tidak boleh dimakan dengan terlalu banyak atau terlalu lama kerana barbiturat boleh menyebabkan ketagihan. Selain itu, terdapat banyak kes maut telah berlaku disebabkan oleh pengambilan barbiturat yang berlebihan.

Pesakit memakan ubat tidur seperti barbiturat supaya dapat tidur dengan cepat dan nyenyak serta menghilangkan rasa resah.

Jenis-jenis ubat psikiatrik lain ialah:
* Trankuilizer
* Antidepresen
* Stimulan
Perangsang

**Perangsang** (*stimulant*) merupakan salah satu dari jenis ubat psikiatrik.

Perangsang juga sebenarnya boleh didapati daripada badan manusia itu sendiri. Bahan kimia ini boleh dihasilkan secara semulajadi dari dalam badan. Adrenlina ialah salah satu daripada perangsang yang dapat dihasilan dalam badan. Perangsang dapat mengaktifkan jantung supaya menambah kadar denyutannya. Denyutan jantung yang bertambah akan mengepamkan lebih banyak darah keseluruh badan dan dengan itu dapat merangsangkan perasaan pesakit. Contoh perangsang lain ialah seperti kokaina, kafeina dan nikotina.

Perangsang juga dapat menambahkan kegiatan otak dan badan pesakit. Ubat ini tidak boleh dimakan secara berlebihan. Ini kerana penggunaan ubat ini dalam masa yang lama akan mengakibatkan ketagihan.
Cinta Medik

**Cinta Medik** merupakan drama bersiri televisyen arahan Prof. Madya A. Razak Mohaideen. Drama bersiri ini disiarkan di TV9 dan mempunyai dua musim.

## Sinopsis

Hospital Tengku Ampuan Rahimah,Klang. Terdapat pelbagai pengalaman dan kisah menarik yang dipaparkan di dalam drama ini termasuk detik-detik percintaan.

Musim Pertama (2007)

Khairudin atau Khai (Awal) adalah anak daripada keluarga susah yang ingin mengubah masa depannya dan keluarga kemudian mendapat tawaran belajar perubatan di sebuah universiti terkemuka.Semasa hari orentasi Khai bertemu Fikri (Iqram) seorang anak orang kaya tetapi berlagak namun lama kelamaan hubungan Khai-Fikri terjalin atas belajar dan kerja, dalam masa sama Khai menemui Nadia (Raja Farah) ,Suzana (Baizura),Natasha (Fouziah) dan Sharif (Zizan Nin) yang turut belajar jurusan sama.

Mereka berlima menjadi anak didik kepada Prof Dr.Koshi (Hafizuddin Fazil) sepanjang belajar di sana, mereka dihantar menjalani sebagai Doktor Pelatih di Hospital Tengku Ampuan Rahimah (HTAR) dari situ pelbagai ragam dihadapinya.Khai mula menyukai Nadia meskipun ingin habiskan pelajaran dan mendapat apa diimpikan manakala Nadia terpaksa berhadapan penyakit Buah Pinggang tetapi terpaksa rahsiakan hingga satu terjadi dirinya.

Musim Kedua (2008,akhir)

Selepas Khai dan Nadia berkahwin & ditukarkan ke hospital lain tinggalah Fikri,Sharif,Natasha dan Suzana maka datang kehadiran pasangan muda iaitu Sarah (Nieyl) ,Nik (Eone).Sharif dan Suzana sedang persiapkan bagi dunia perkahwinan sementara itu Fikri mempunyai perasaan terhadap Natasha sungguhpun Natasha enggan letak harapan kepada dia, kehadiran Ally Iskandar membawa cabar Fikri.

## Pelakon
* Awal Ashaari sebagai Khai 
* Raja Farah sebagai Nadia
* Iqram Dinzly sebagai Fikri
* Azizan Nin sebagai Sharif
* Fouziah Gous sebagai Natasha
* Baizura Kahar sebagai Suzana
*Nieyl Mentor sebagai Sarah (Musim 2)
*Eone Mentor sebagai Nik (Musim 2)

Pelakon Pembantu

Hafidzuddin Fazil sebagai Prof Dr Koshi

Hisham Ahmad Tajuddin sebagai Ayah Khai

Maimon Mutalib sebagai Ibu Khai

Haeriyanto Hassan sebagai Dr Malik/Mazlan

Nasir Ali sebagai Badut

## Pautan luar
Atiqah Najwa

"Atiqah Najwa" merupakan sebuah drama yang ditayangkan selama 1 jam dalam slot Sutera di RTM1.

## Plot

### Atiqah Najwa 1

Kisah percintaan Iskandar dan Atiqah dipaparkan dalam kisah ini. Atiqah sudah berkahwin tetap sudah bercerai namun mempunyai seorang anak. Musim pertama ditayangkan sebanyak 13 episod. Atiqah tersepit di antara kekasih dan sahabat. Di akhir cerita ini Atiqah memilih Iskandar sebagai teman hidupnya setelah melalui banyak rintangan.

### Atiqah Najwa 2

Hubungan Atikah Najwa dan Iskandar kembali pulih dan mereka menjadi rakan kongsi membuka syarikat akhbar sendiri. Pada masa sama, mereka juga merancang melangsungkan perkahwinan. Berita gembira itu menjadi hadiah paling bermakna kepada adik Atikah Najwa, Tini kerana akhirnya kakaknya akan menikmati kebahagiaan.

Namun, di sebalik kegembiraan itu, Rahila, isteri Faris, bekas suami Atikah Najwa merasa terluka kerana keguguran akibat kecuaian Atikah Najwa. Rahila mendesak Faris untuk mendapatkan hak penjagaan sepenuhnya terhadap Nisha sesudah Atikah Najwa berkahwin.

Tatkala kebahagiaan mengetuk pintu, tiba-tiba suatu hari Atikah Najwa diculik. Apabila sedar, Atikah Najwa mendapati dia ditinggalkan di sebuah rumah usang tanpa pakaian. Atikah Najwa keliru dengan apa yang berlaku kepada dirinya. Atikah Najwa diselamatkan seorang pemuda bernama Ferhad. Sesudah itu dia mendapat panggilan misteri yang seolah-olah memberitahu bahawa dia diperkosa ketika diculik dan ditinggalkan di rumah usang itu. Atikah Najwa membuat laporan polis dan menyembunyikan perkara itu daripada pengetahuan Iskandar dan Tini.

Akibat rasa buntu dan tertekan, Atikah Najwa mengambil keputusan membatalkan perkahwinannya dengan Iskandar hingga menimbulkan kemarahan Iskandar.

## Pelakon

* Aida Aris - sebagai Atiqah Najwa
* Rashidi Ishak - sebagai Iskandar dalam Atiqah Najwa 1 sahaja
* Esma Daniel-sebagai Datuk Faris
* Emelda Rosmila - sebagai Tini dalam Atiqah Najwa 1 sahaja
* Haeriyanto Hasan-sebagai Iskandar
* Elly Hayanty Azman-sebagai Datin Rahila
* Suria Suryani - sebagai Tini
* Aleyssa Murni Johari Azmi-sebagai Nisha
* Khairil Anuar-sebagai Taufik
* Shahrulzaman Kamaludin-sebagai Ferhad
Xenotransplan

**Xenotransplan** adalah pemindahan sel, tisu dan organ hidup di antara dua spesis yang berlainan seperti di antara haiwan dan manusia. Xenotransplan sel tunjang adalah kaedah rawatan pemindahan sel induk daripada haiwan kepada manusia dan ia telah mula digunakan sejak Perang Dunia Kedua lagi. Lebih 5 juta orang telah menggunakan kaedah ini sejak lebih kurang 70 tahun lalu sehingga kini. Bagaimanapun, kaedah ini gagal berkembang ke seluruh dunia akibat diabaikan institusi penyelidikan di kebanyakkan negara.

Berbanding denagan kaedah pemindahan sel tunjang dari darah tali pusat atau dari sel janin manusia, xenotransplan sel tunjang menggunakan sel yang diambil dari janin arnab, mengikut jenis yang diperlukan untuk rawatan khusus setiap pesakit. Untuk rawatan ini, sel dari ikan lumba-lumba adalah pilihan terbaik memandangkan kesesuaian genetik di antara haiwan itu dengan manusia. Namun begitu, keputusan untuk menggunakan sel dari arnab adalah lebih bersesuaian kerana haiwan itu lebih cepat membiak dan lebih senang dijaga di samping kurang tentangan dari kumpulan pencinta haiwan.

Antara penyakit yang boleh dirawat menggunakan kaedah zenotransplan sel tunjang ialah:
* Penyakit kencing manis
* Masalah keseimbangan hormon
* Putus haid awal
* Masalah kesuburan
* Masalah sistem imun (penyakit autoimun, AIDS, barah)
* Penyakit tua (mati pucuk, putus haid, tekanan perasaan)
* Kecederaan baru atau lama pada tulang belakang
* Penyakit Parkinson
* Kerosakan hati, salur penghadaman (esofagus, perut, usus)
* sistem kardiovaskular (jantung dan paru-paru)
* Penyakit kromosom kanak-kanak seperti Sindrom Down.
Yayasan Kebajikan Negara

**Yayasan Kebajikan Negara** (YKN) merupakan sebuah tabung kebajikan dibawah bidang kuasa Menteri Pembangunan Wanita, Keluarga dan Masyarakat Malaysia. Yayasan ini ditadbir oleh Lembaga Pemegang Amanah yang dikawal selia oleh Surat Ikatan Amanah bertarikh 18 Jun 1981. Yayasan ini diperbadankan pada 5 Disember 1981 berdasarkan kelulusan YAB Perdana Menteri Malaysia di bawah Akta Pemegang Amanah (Pemerbadanan) 1952.

Yayasan ini dilancarkan oleh DYMM Seri Paduka Baginda Yang Dipertuan Agong VII pada 6 April 1982. Ketua Pegawai Eksekutifnya ialah YBhg Dato' Rafek Reshidullah yang menggantikan  Datuk Sayed A. Rahman Syed Mohd mulai 01 Januari 2014

Bantuan yang disalurkan oleh Yayasan Kebajikan Negara adalah bantuan kesihatan (perubatan), kebajikan, pendidikan, badan sukarela, bencana alam dan lain-lain.

## Alamat pejabat
Aras 8, Bangunan KPWKM, No.55 Persiaran Perdana, Presint 4, 62100 Putrajaya

## Pautan luar
* [./Http://www.yknm.org.my/ Laman rasmi Yayasan Kebajikan Negara.]
My Starz LG

**My Starz LG** merupakan sebuah rancangan realiti televisyen dalam mencari bakat-bakat baru dalam arena nyanyian di Malaysia yang pernah ditayangkan di TV3 dan NTV7 bermula pada tahun 2007 hingga 2010. Tiga juara lahir daripada program ini ialah Hamiza Tashya Bashir atau Tasya (musim 1), Noriezuana Syed Shafudin atau Wana (musim 2) dan Raja Farah Afzal atau Tom (musim 3). Setakat ini, Tom merupakan juara terakhir yang lahir daripada program realiti terbitan TV3 ini disebabkan tiada pengumuman rasmi dikeluarkan oleh pihak TV3 untuk meneruskan program ini kepada musim yang keempat. 

## Ringkasan musim

## Musim 1
#### Ujibakat

12 orang peserta telah terpilih dari kalangan lebih 1,530 orang peserta yang hadir pada sesi uji bakat yang dijalankan di enam lokasi iaitu di Kuala Lumpur, Pulau Pinang, Johor Bahru, Kota Kinabalu, Kuching dan Kuantan. Setiap peserta diberi pendedahan pembelajaran vokal, persembahan serta semua aspek yang akan memantapkan mereka sebagai bintang baru termasuk format undian SMS yang menyaksikan hanya 40 peratus undian SMS dan 60 peratus lagi dinilai juri.

## Musim 2

#### Ujibakat
12 peserta telah terpilih dari kalangan seribu orang peserta yang menghadiri uji bakat yang dijalankan di enam lokasi iaitu di Kuala Lumpur, Pulau Pinang, Johor Bahru, Kota Kinabalu, Kuching dan Kuantan.Persembahan serta semua aspek yang akan memantapkan mereka sebagai bintang baru termasuk format undian SMS yang menyaksikan hanya 40 peratus undian SMS dan 60 peratus lagi dinilai juri.

## Musim 3

#### Ujibakat
10 peserta telah terpilih dari kalangan 1000 orang peserta yang menghadiri uji bakat yang dijalankan di lima lokasi iaitu Pulau Pinang, Johor Bahru, Sabah, Sarawak dan Kuala Lumpur. Persembahan serta semua aspek yang akan memantapkan mereka sebagai bintang baru termasuk format undian SMS yang menyaksikan hanya 40 peratus undian SMS dan 60 peratus lagi dinilai juri.
Bhinneka Tunggal Ika

**Bhinneka Tunggal Ika** ialah moto atau slogan negara Indonesia. Frasa ini bermaksud 'berbeza-beza tapi Tetap Satu juga' . Bhinneka bermaksud 'beraneka'. Tunggal bermaksud 'satu'. Ika bermaksud 'itu'.

Moto ini mula diperkenalkan semasa Indonesia merdeka pada tahun 1945 selepas berjuang melalui 'buluh runcing' daripada Belanda dan Jepun. Sultan Abdul Hamid II dari Pontianak, Kalimantan memperkenalkannya dan disokong oleh Presiden Indonesia ketika itu, Sukarno.

Moto ini dicatat pada logo Garuda Pancasila iaitu logo negara Indonesia. Istilah ini digunakan kerana mahu menunjukkan kelainan dan bangsa Indonesia yang terdiri dari berbilang kaum dan ratusan pulau tetapi dapat disatukan melalui satu negara yang unik, Indonesia.

## Asal usul
**Bhinneka Tunggal Ika** berasal dari karya puisi kuno berbahasa Jawa yang ditulis oleh Mpu Tantular semasa Empayar Majapahit yang berpusat di pulau Jawa pada abad ke-14. Tentunya puisi ini berunsur agama Buddha yang menjadi anutan penduduk Jawa beragama Hindu dan Buddha.

Puisinya :
:*Rw&#257;neka dh&#257;tu winuwus Buddha Wiswa,
:*Bhinnêki rakwa ring apan kena parwanosen,
:*Mangka ng Jinatwa kalawan Śiwatatwa tunggal,
:*Bhinnêka tunggal ika tan hana dharma mangrwa.

Maksudnya :
: Kewujudan Buddha dan dewa Siva dilihat berbeza,
: Tentu berbeza tetapi kebenaran boleh dikenal pasti,
: Sebab kebenaran Buddha dan Siva satu jua,
: Kelihatan beraneka tetap satu jua, itulah kewajipan.
Atlas Autocode

**Atlas Autocode** (AA) merupakan bahasa pengaturcaraan yang dimajukan sekitar 1965 di Universiti Manchester bagi *Atlas Computer*. Ia dimajukan oleh Tony Brooker dan Derrick Morris sebagai peningkatan bagi bahasa pengaturcaraanALGOL, menyingkirkan sebahagian dari ciri-ciri lemah Algol seperti memberikan parameter menurut nama. Ia menonjolkan pembolehubah jenis jelas, subroutines dan fungsi. Penkompil AA menghasilkan pengesahan julat bagi capaian jujukan (*array accesses*), dan bahasa ini membenarkan jujukan mempunyai dimensi yang ditetapkan sewaktu digunakan (contoh. anda boleh mengistihar jujukan sebagai `<u>integer</u> <u>array</u> Thing (i:j)`, where `i` dan `j` sebagai nilai dikira).  Atlas Autocode termasuk jenis data `<u>rumit</u>` yang menyokong nombor rumit (sebagai contoh, punca kuasa -1), ciric-ciri yang dikeluarkan apabila bahasa ini berubah menjadi bahasa pengaturcaraan Edinburgh IMP.  (Imp merupakan sambungan AA dan terkenal keran digunakan bagi menulis sistem operasi *Edinburgh Multiple Access System - EMAS*)

## Pautan luar
* Atlas Autocode Reference Manual 
* Programming In Atlas Autocode - Edinburgh University Computer Unit Report #1 (1965) (PDF 1.2 format - you may need to right-click and save first, depending on your browser and version of Adobe reader)